Diari Oficial de la Generalitat Valenciana


Sumari del DOGV 4813, del 05-08-2004 (2004/8287)

DECRET 129/2004, de 30 de juliol, del Consell de la Generalitat, pel qual es fixen les taxes a satisfer per la prestació de servicis acadèmics universitaris per al curs 2004/2005.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2004/07/30/129/dof/vci/html**

### Dades del document

Número de DOGV
:   4813

Data del DOGV
:   05-08-2004

Secció del DOGV
:   I. DISPOSICIONS GENERALS

Número del document
:   2004/8287


Data del document
:   30-07-2004

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * legislació
    * cost de l'educació
    * universitat

DECRET 129/2004, de 30 de juliol, del Consell de la Generalitat, pel qual es fixen les taxes a satisfer per la prestació de servicis acadèmics universitaris per al curs 2004/2005. [2004/8287]
  
L'article 81.3.b) de la Llei Organica 6/2001, de 21 de desembre, d'Universitats, establix que les taxes acadèmiques, en el cas d'estudis conduents a l'obtenció d'un títol de carácter oficial i validesa en tot el territori nacional, les fixarà la Comunitat Autònoma dins dels límits que establix el Consell de Coordinació Universitària. Per els altres estudis les fixarà el corresponent Consell Social de la Universitat.
  
La Llei 12/1997, de 23 de desembre, de Taxes de la Generalitat, regula al capítol VII, del títol V, el règim de taxes per servicis acadèmics universitaris, i establix a l'article 147.2 que el Consell de la Generalitat podrà fixar anualment els imports de les tarifes de la taxa dins dels límits assenyalats pel Consell de Coordinació Universitària, així com introduir titulacions o servicis retribuïts per la dita taxa.
  
En este context normatiu, este decret fixa els imports que han de satisfer els alumnes per a la prestació del servici públic de l'ensenyament universitari, dins dels límits establits pel Consell de Coordinació Universitària per Acord de 21 de juny de 2004. (BOE núm. 153 de 25 de juny de 2004).
  
En virtut d'aixó, fent ús de l'autorització atorgada per l'article 147.2 de la Llei 12/1997, de 23 de desembre, de Taxes de la Generalitat, amb el coneixement previ del Consell Valencià d'Universitats, en la reunió de data 23 de juliol de 2004, a proposta del conseller de Cultura, Educació i Esport i amb la deliberació prèvia del Consell de la Generalitat, en la reunió del dia 30 de juliol de 2004,
  
DECRETE
  
Article 1
  
1. Les tarifes aplicables per a la quantificació de la taxa per servicis acadèmics universitaris que es presten en el curs 2004/2005, seran les establides en el quadre de tarifes que figura com a annex d'este decret.
  
2. L'import de les tarifes per la realització d'estudis conduents a títols propis de les universitats serà fixat pel Consell Social de cada universitat.
  
Article 2
  
El règim aplicable a les taxes per la prestació de servicis acadèmics serà l'establit en el capítol VII, del títol V, de la Llei 12/1997, de 23 de desembre, de Taxes de la Generalitat, modificat per la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat.
  
DISPOSICIÓ ADDICIONAL
  
L'import de les taxes a què fa referència l'article 140.1 de la Llei 12/1997, de 23 de desembre, de Taxes de la Generalitat, pagades pels alumnes que es matriculen en centres privats d'ensenyança superior per a cursar ensenyances adscrites a una universitat pública, serà ingressat pels centres en la corresponent universitat en un termini no superior a un mes des de l'acabament de cada període de matrícula.
  
DISPOSICIONS FINALS
  
Primera
  
Es faculta els consellers de Cultura, Educació i Esport, i Economia, Hisenda i Ocupació a dictar les disposicions necessàries per al desplegament i execució del que disposa este decret.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana.
  
València, 30 de juliol de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS


Còpia Permalink ELI